**MODEL COMPACT ZA OVLAŠĆENE PRIVREDNE SUBJEKTE**

SADRŽAJ

1. METODOLOGIJA ................................................................................................................. 2
2. KORACI SISTEMA .............................................................................................................. 5

Zahtjev za dodjelu statusa ovlašćenog privrednog subjekta .............................................. 5

Formalni uslovi .................................................................................................................. 5

* 1. Smjernice za ovlašćene privredne subjekte ................................................................. 5
     1. Sadržaj Smjernica ........................................................................................5
     2. Dvostruka svrha Smjernica ......................................................................... 5
  2. Postupak razvrstavanja rizika....................................................................................... 5
     1. Uvod ............................................................................................................ 5
     2. 1. KORAK Razumijevanje poslovanja ....................................................... 7
     3. 2. KORAK Pojasniti ciljeve ........................................................................ 8
     4. 3. KORAK Utvrditi rizike ........................................................................... 9
     5. 4. KORAK Procijeniti rizike ......................................................................10
     6. 5. KORAK Odgovoriti na rizike ............................................................... 12
  3. Dodjeljivanje statusa ovlašćenog privrednog subjekta ............................................. 14
  4. Niža procjena rizika ovlašćenog privrednog subjekta ...............................................14
  5. Plan naknadne kontrole (kontrolni pristup) ............................................................... 14
  6. Procjena ..................................................................................................................... 14

**MODEL COMPACT ZA OVLAŠĆENE PRIVREDNE SUBJEKTE**

1. **Metodologija**

Carinski organ ima vrlo dugu tradiciju sprovođenja kontrole pošiljki robe. Takođe, u drugoj polovini 20. vijeka još uvijek je svu prijavljenu robu gotovo u cijelosti pregledavao carinski službenik. Međutim, zbog velikog protoka robe i globalizacije trgovine, carinski organ se danas suočava sa stalnim promjenama svoje uloge. Carinski službenici više ne mogu kontrolisati svaku deklaraciju zbog manjka kapaciteta s obzirom na količinu posla. Čak i kada bi to bilo moguće, to ne bi bilo ni neophodno ni poželjno. Sprovođenje je usmjereno na korišćenje savremenih metoda analize rizika i kontrola zasnovanih na naknadnim kontrolama, čime se smanjuju troškovi ispunjavanja uslova usklađenosti za legalnu trgovinu. Time carinski organ doprinosi konkurentnosti privrednih subjekata Bosne i Hercegovine na svjetskom tržištu i istovremeno raspoređuje carinska sredstva tamo gdje su najpotrebnija.

Jedan od glavnih zadataka carinskog organa je procjena rizika u protoku robe. Rizici su faktori koji mogu uticati na ciljeve carinskog organa. Pri ispunjavanju tih ciljeva važno je dobro poznavati rizike sa kojima smo suočeni i njihov mogući uticaj na ciljeve. Carinski organ Bosne i Hercegovine odlučio je zasnivati kontrolu privrednih subjekata na upravljanju rizikom. Svrha je korišćenja upravljanja rizikom usmjeriti kontrolne aktivnosti carinskog organa na rizike, a ne na nasumično odabrane aspekte ili deklaracije.

U korišćenju upravljanja rizikom carinski organ uzima u obzir mjere koje su preduzeli sami privredni subjekti u cilju sprečavanja rizika u svom poslovanju. Carinski organ želi svoj ograničen kapacitet usmjeriti posebno na rizike koje privredni subjekti nisu ili nisu dovoljno obuhvatili svojim mjerama. Za primjenu tog pristupa neophodno je stvoriti dobru sliku o privrednom subjektu, njegovim poslovnim procesima te mjerama koje preduzima privredni subjekt kako bi smanjio rizike u fiskalnim i nefiskalnim procesima, uključujući lanac nabavke. Dakle, carinski organ mora ocijeniti organizaciju, procese, postupke, administraciju itd. privrednog subjekta. Ukratko, potrebno je ocijeniti upravnu organizaciju privrednog subjekta i njegov sistem unutrašnje kontrole.

Sistem COMPACT **metodologija je za sprovođenje takve procjene, ne samo na nacionalnom nego i na međunarodnom nivou, kada je uključeno više država.**

**To je fleksibilan alat koji se može koristiti ne samo za zaštitu fiskalnih interesa Bosne i Hercegovine, već i za zaštitu nefiskalnih interesa, kao što je zaštita vanjske granice [npr. Sigurnost lanca nabavke i suzbijanje krijumčarenja).**

Sastavni dijelovi modela COMPACT za ovlašćene privredne subjekte su metoda razvrstavanja rizika opisana u ovom dokumentu i Smjernice za ovlašćene privredne subjekte. Privredni subjekt koji zahtijeva status ovlašćenog privrednog subjekta dužan je upotrebljavati i poštovati, u skladu sa svojim poslovnim modelom i analizom rizika, sisteme, postupke, uslove i zahtjeve iz Zakona o carinskoj politici u Bosni i Hercegovini i Smjernice o ovlašćenim privrednim subjektima.

Carinski organ i privredni subjekt dužni su sarađivati kako bi podnosilac zahtjeva ispunio svoje obaveze u procjeni rizika opisanoj u ovom dokumentu. Carinski organ se mora uvjeriti da podnosilac zahtjeva zadovoljava uslove značajne za njegovo poslovanje i utvrđene u Zakonu o carinskoj politici u Bosni i Hercegovini~~.~~

* Sistem mogu koristiti carinski službenici kako bi utvrdili jesu li potencijalni rizici značajni (ili ne) u slučaju određenog privrednog subjekta i njegovog poslovnog procesa.
* Sistem je takođe alat za određivanje usklađenosti privrednog subjekta i rezultirajućeg nivoa kontrole, koju carinski organ mora upotrijebiti pri provjeri određenog privrednog subjekta.
* Sistem je namijenjen izvršavanju prethodne provjere. Cilj prethodne provjere može biti ispitivanje može li se odobriti zahtjev za status ovlašćenog privrednog subjekta i moguća pojednostavljenja i olakšanja.

**Model COMPACT za ovlašćene privredne subjekte**

Zahtjev za status ovlašćenog privrednog subjekta

Zakonski uslovi

Nema statusa

Potencijalni rizici

Odrediti relevantne rizike

Preostali rizici

Razumijevanje poslovanja

**PRETHODNA PROVJERA**

MJERE POBOLJŠANJA

Smjernice o uslovima i mjerilima

Razvrstavanje opštih

rizika

Status odobren

Nema statusa

MJERE POBOLJŠANJA

Ovlaštenje/ potvrda

Plan naknadne kontrole

Procjena/

olakšica

Ne

Da

Ne

Razvrstavanje carinskih

rizika

1. **koraci u SISTEMU**

Sistem COMPACT podijeljen je na nekoliko različitih faza, koje su opisane u sljedećim poglavljima. Zbog niže opisane faze može se činiti da je svaka faza izolovana pojava. U praksi se ove faze često međusobno spajaju, kao na primjer dijalog između carinskog organa i privrede.

* 1. **Zahtjev za dodjelu statusa ovlašćenog privrednog subjekta**

Mora biti završen nakon prihvaćanja konačnoga pravnog teksta.

* 1. **Formalni uslovi**

U prvom koraku procesa obrade zahtjeva carinski organ utvrđuje jesu li ispunjeni formalni uslovi vezani uz postupak ili predmetne olakšice. Ovaj korak moguće je sprovesti relativno brzo. Ako podnosilac zahtjeva ne može ispuniti formalne uslove, zahtjev se mora odbiti. U tom slučaju, nema potrebe da carinski organ prolazi kroz cijeli postupak procjene.

* 1. **Smjernice za ovlašćene privredne subjekte**

*2.3.1. Sadržaj Smjernica*

Kao što je navedeno ranije, tablice u ovom dokumentu, sa navedenim rizicima i zahtjevima, sastavni su dio sistema COMPACT za ovlašćene privredne subjekte.

Svi pokazatelji rizika povezani su sa opisom rizika i tačkama na koje treba obratiti pažnju, a koje bi trebale carinske službenike i privredne subjekte voditi u odgovarajućoj procjeni rizika. Tačke na koje treba obratiti pažnju mogu se koristiti za utvrđivanje jesu li rizici zaista relevantni za određenog privrednog subjekta te za provjeru mjera koje je privredni subjekt preduzeo za rješavanje ovih rizika. U postupku prethodne provjere Smjernice su instrument od velike važnosti.

*2.3.2. Dvostruka svrha Smjernica*

Smjernice za ovlašćene privredne subjekte mogu se koristiti na dva načina.

Prva mogućnost je poslati Smjernice privrednom subjektu, koji zatim može obaviti samoprocjenu i pripremu profila svog poslovnog procesa, posebno sa aspekata lanca nabavke. Carinski organ tada može uporediti profil sa stvarnim stanjem. Hoće li se ta mogućnost iskoristiti zavisi od stručnosti i vještine osoblja privrednog subjekta. Druga mogućnost je da carinski organ koristi Smjernice za utvrđivanje aspekata koje treba istražiti tokom prethodne provjere. U ovom slučaju, carinski službenik sam traži odgovore na pitanja.

Iako su Smjernice razvijene kao zajednički instrument, one su fleksibilne, tako da je moguće zajedničkim rizicima dodati specifične nacionalne rizike. Na taj način moguće je obuhvatiti razlike u lokalnim ili regionalnim aspektima.

* 1. **Postupak razvrstavanja rizika**

*2.4.1. Uvod*

Kao što je opisano ranije, procjena rizika privrednog subjekta osnov je sistema COMPACT. Procjena se može napraviti korišćenjem metode razvrstavanja rizika. U poslovnim krugovima, metoda razvrstavanja rizika koristi se u velikoj mjeri. Takođe, carinski organ može ostvariti korist razvijanjem metode razvrstavanja rizika koja se može koristiti kao sistemska metoda za procjenu i određivanje rizika. Nadalje, potreban je sistemski pristup da bi se odredilo na koji način nadzirati te kasnije ocjenjivati ovlašćene privredne subjekte.

Ovom metodom rizicima se dodjeljuje prioritet na osnovu procjene vjerovatnoće njihovog ostvarivanja i uticaja na ciljeve carinskog organa. Njome se strukturira i podržava mjerenje i određivanje rizika. Koristeći pristup razvrstavanja rizika, zajedno s mjerama predstavljenim u sistemu COMPACT, dobija se strukturan pristup usmjeren na utvrđivanje rizika, procjenu rizika, kontrolni pristup i procjenjivanje u svrhu neprekidnog usavršavanja.

Postupak razvrstavanja rizika direktno se sastoji od pet osnovnih koraka:

1. korak: Razumijevanje poslovanja (privrednog subjekta),

2. korak: Pojašnjavanje ciljeva carinskog organa,

3. korak: Utvrđivanje rizika (koji rizici mogu uticati na ciljeve carinskog organa)

4. korak: Procjena rizika (koji su rizici najznačajniji)

5. korak: Odgovor na rizike, šta učiniti sa (preostalim) rizicima.

**5. KORAK**

**Odgovoriti na rizike**

**4. KORAK**

**Procijeniti rizike**

**2. KORAK**

**Pojasniti ciljeve**

**3. KORAK**

**Utvrditi rizike**

**1. KORAK**

**Razumijevanje poslovanja**

*2.4.2. 1. KORAK Razumijevanje poslovanja*

5. KORAK

Odgovoriti na rizike

4. KORAK

Procijeniti rizike

2. KORAK

Pojasniti ciljeve

3. KORAK

Utvrditi rizike

**1. KORAK**

**Razumijevanje poslovanja**

Carinski organ mora imati uvid u poslovanje privrednog subjekta. Jasan uvid u postupke privrednog subjekta ključni je dio razumijevanja poslovanja (logistički lanac pošiljki robe). Moraju takođe imati uvid u kakvom poslovnom okruženju privredni subjekt posluje (npr. procesi, roba, korišćeni postupci).

Za bolje razumijevanje poslovanja privrednog subjekta koji podnosi zahtjev za status ovlašćenog privrednog subjekta dostupno je nekoliko izvora. Mogu se koristiti unutrašnji i spoljni izvori.

* Primjeri unutrašnjih izvora, zavisno od lokalne/nacionalne situacije, kojima carinski organ ima pristup: izvori mogu biti podaci o PDV-u ili drugi podaci poreskih službi; baze podataka Intrastata; podaci prikupljeni ranije kroz carinski sistem uvoza i/ili izvoza; izvještaji prethodnih provjera; evidencije o carinskim odobrenjima i baze informativnih podataka.
* Primjeri spoljnih izvora: privredne komore, statistika, objavljeni godišnji izvještaji, web stranica privrednog subjekta te posljednje, ali ne i manje važno, podaci od samog privrednog subjekta.

Drugi načini dobijanja podataka su vođenje razgovora te potraga za dokumentovanim dokazima u administraciji privrednog subjekta.

**Važno je da dobijene informacije budu pravilno zabilježene i dokumentovane.**

*2.4.3. 2. KORAK Pojasniti ciljeve*

5. KORAK

Odgovoriti na rizike

4. KORAK

Procijeniti rizike

**2. KORAK**

**Pojasniti ciljeve**

3. KORAK

Utvrditi rizike

1. KORAK

Razumijevanje poslovanja

Nisu svi zahtjevi i pododlomci u Smjernicama značajni za svakog privrednog subjekta.

Uopšteno: relevantnost rizika utvrđuje se obzirom na ciljeve carinske organizacije i vrstu olakšica i pogodnosti za koje se privredni subjekt prijavljuje.

Ciljevi carinske organizacije najprije su određeni garancijom sprovođenja fiskalnih i sigurnosnih zahtjeva koje carinski organ zahtijeva. Ovi zajednički ciljevi postavljeni su u Zakonu o carinskoj politici u Bosni i Hercegovini. Ciljevi postaju određeniji s obzirom na olakšice i pogodnosti koje privredni subjekt traži.

Pri razjašnjenju ciljeva carinskog organa u procesu dodjeljivanja statusa ovlašćenog privrednog subjekta privrednom subjektu, carinski organ može odlučiti uspostaviti tim za saradnju tokom postupka izdavanja potvrde. Tim se treba sastojati od stručnjaka, npr. iz područja zakonodavstva i naknadnih kontrola (EDP[[1]](#footnote-1)).

Nakon razjašnjavanja ciljeva, oni se mogu predstaviti privrednom subjektu radi utvrđivanja podudaraju li se očekivanja privrednog subjekta s onim što program za ovlašćene privredne subjekte zahtijeva i nudi.

*2.4.4. 3. KORAK Utvrditi rizike*

**3. KORAK**

**Utvrditi rizike**

4. KORAK

Procijeniti rizike

5. KORAK

Odgovoriti na rizike

1. KORAK

Razumijevanje poslovanja

2. KORAK

Pojasniti ciljeve

„Rizik“je vjerovatnost događaja koji bi mogao nastati u vezi ulaza, izlaza, provoza i krajnje upotrebe robe koja se kreće između carinskog područja Bosne i Hercegovine i trećih zemalja, kao i u vezi prisutnosti robe koja nema status robe iz Bosne i Hercegovine, koji:

* onemogućava pravilno sprovođenja mjera Bosne i Hercegovine, ili
* ugrožava finansijske interese Bosne i Hercegovine; ili
* predstavlja prijetnju zaštiti i sigurnosti Bosne i Hercegovine, zdravlja ljudi, životinja i biljaka, životne okoline, morala.

Kada carinski organ ima jasnu sliku o privrednom subjektu, a ciljevi su jasni, može utvrditi jesu li potencijalni rizici relevantni za tog konkretnog privrednog subjekta. Takođe, može stvoriti mišljenje o mjerama koje sam privredni subjekt može preduzeti da bi riješio pitanje ovih rizika.

**Potencijalni rizici** su rizici koji teoretski postoje. Kada govorimo o potencijalnim rizicima, govorimo uopšteno. Potencijalni rizici nisu vezani za određenog privrednog subjekta. Pojedini privredni subjekt nije u centru pozornosti. Popis potencijalnih rizika ne mora se ponavljati svaki put. Može se napraviti jednom, a zatim koristiti u svim sljedećim slučajevima. Ovaj popis sastavlja projektna grupa. Pokazatelji rizika i pripadajuće tačke na koje treba obratiti pažnju u Smjernicama zajedno čine potencijalne rizike.

U daljem procesu važno je odrediti rizike vezane uz određenog privrednog subjekta i njegove poslovne procese. Ključno je, dakle, razumjeti detalje poslovnih procesa privrednih subjekata: od koga/za koga uvoze/izvoze, šta uvoze/izvoze, čiji su poslovni partneri i u kojem dijelu lanca nabavke posluju. Potrebno je obratiti posebnu pažnju na relevantne podatke te ih povezati sa rizicima koji bi se mogli pojaviti u situaciji/postupku koji izabere privredni subjekt.

*2.4.5. 4. KORAK Procijeniti rizike*

5. KORAK

Odgovoriti na rizike

**4. KORAK**

**Procijeniti rizike**

2. KORAK

Pojasniti ciljeve

3. KORAK

Utvrditi rizike

1. KORAK

Razumijevanje poslovanja

Rizike utvrđene u 3. koraku treba procijeniti te im dodijeliti prioritet prema ocjeni njihovog uticaja na ciljeve carinskog organa i vjerovatnosti njihovog ostvarivanja.

Ovim pristupom moguće je dobiti sveobuhvatnu sliku rizika i uspostaviti odnose među njima s obzirom na važnost. U ovoj fazi ključno je utvrditi u kojoj je mjeri sam privredni subjekt poduzeo mjere za zaštitu od utvrđenih rizika i na koji način je različitim vrstama rizika dodijelio prioritet (strukturni pristup utvrđivanju i procjeni rizika te odgovor na njih takođe je u interesu privrednog subjekta).

Kako je već navedeno, u ovaj korak ključno/poželjno je uključiti stručnjake, na primjer iz područja zakonodavstva i naknadnih kontrola (EDP). Osobe sa različitim funkcijama u carinskom organu imaju različita znanja i stajališta. Nakon što se rizici utvrde kao relevantni i budu procijenjeni, unose se u profil rizika, čime se dobija sveobuhvatna slika svih značajnih rizika. Različiti rizici razvrstani su obzirom na njihov uticaj i vjerovatnoću pojavljivanja.

Iako procjena rizika nije uvijek količinska, mapa rizika unosi određeni stepen transparentnosti u okruženje rizika privrednog subjekta u vezi sa carinskim olakšicama.

***V***

***JEROVATNOST***

**V**

**S**

**N**

**N S V**

**RIZIK 3**

**RIZIK 4**

**RIZIK 2**

**RIZIK 1**

**U T I C A J**

*N*= *Nizak S = Srednj*

*N = Nizak/Niska S = Srednji/a V* = *Visok/a*

Nakon izrade profila rizika, potrebno je zaustaviti se i razmisliti o njemu.

🗸 Ima li smisla ako ga posmatramo intuitivno? Pokriva li sva relevantna rizična područja na kontrolnom popisu?

🗸 Treba li količinski odrediti neku od procjena za određene rizike?

🗸 Je li se sveobuhvatna slika svih značajnih rizika drastično promijenila od prethodne procjene privrednog subjekta i ako je tako, zašto?

Nakon unutrašnje procjene potrebno je razmijeniti te rezultate s privrednim subjektom radi osiguranja ispravnosti ove procjene.

Kako bi se postupak razvrstavanja rizika primijenio na najjednostavniji način, poželjno je podijeliti metodu razvrstavanja rizika na dvije aktivnosti, tako da se najprije obavlja unutrašnje ***razvrstavanje rizika*** (unutar carinskog organa ), a zatim ***zajedničko razvrstavanje*** rizika (zajedno sa privrednim subjektom) pri kojem carinski organ na kraju mora odlučiti gdje postaviti rizike i kako odgovoriti na njih.

Razlozi za podjelu metode razvrstavanja rizika su sljedeći:

■ Lakše je donijeti sopstveni sud

Carinski službenici imaju priliku donijeti sopstveni sud bez potrebe za preduzimanjem svih koraka koji slijede u procesu.

■ Bolja strukturisanost

Omogućava strukturisan način dokumentovanja kretanja rizika u jednom ili drugom smjeru od početnog do zajedničkog (završnog) razvrstavanja.

■ Podržava učinkovitost službenika

Carinskim službenicima olakšava sticanje znanja o funkcionisanju sistema i o tome šta učiniti u različitim koracima, izbjegavajući moguću zabunu.

■ Potiče transparentnost i partnerstvo

Podjelom metode i carinski organ i privreda potiču se na međusobnu saradnju jer objema stranama koristi preduzimanje adekvatnih mjera za preovladavanje određenih rizika te posjedovanje transparentne dokumentacije o njima.

Potrebno je izraditi strukturnu i valjanu dokumentaciju sadržaja obavljenih procjena, a posebno je potrebno obrazložiti zašto je određeni rizik procijenjen na određenom nivou te pratiti mogući (pozitivan/negativan) razvoj rizika.

Za potvrdu rizika važno je da se procesi opisani u pismenom obliku provjere u praksi, da se finansijski aspekti provjere nasumičnom provjerom uzoraka u administraciji privrednog subjekta, ali većinu aspekata zaštite potrebno je provjeriti fizičkom provjerom, takođe nasumično.

Nakon što svi relevantni rizici budu razvrstani i u potpunosti dokumentovani u fazi carinskog razvrstavanja rizika, može se započeti sa zajedničkim razvrstavanjem rizika. Najprije se predstavljaju rezultati carinskog razvrstavanja rizika, a potom se o njima raspravlja sa privrednim subjektom. Nakon toga mora se odrediti odgovara li procjena obavljena unutar carinskog organa trenutnoj situaciji (tj. konačno utvrditi u kojoj je mjeri sam privredni subjekt preduzeo mjere zaštite od određenih rizika, ali i na koji način privredni subjekt interno dodjeljuje prioritet različitim vrstama rizika).

Na kraju, potrebno je odlučiti o prednostima i slabostima upravne organizacije/unutrašnje kontrole privrednog subjekta s obzirom na opšte i proceduralne aspekte te smjestiti svaki utvrđeni rizik prema njegovom uticaju i vjerovatnosti.

Nakon procjene svih relevantnih rizika, uključujući sopstvene mjere privrednih subjekata u vezi ovih rizika, može se dogoditi da neki rizici ostanu neobuhvaćeni ili nedovoljno obuhvaćeni. Njih nazivamo **preostalim rizicima**.

*2.4.6. 5. KORAK Odgovoriti na rizike*

**5. KORAK**

**Odgovoriti na rizike**

4. KORAK

Procijeniti rizike

2. KORAK

Pojasniti ciljeve

3. KORAK

Utvrditi rizike

1. KORAK

Razumijevanje poslovanja

Rizici su dio poslovanja. Cilj je da carinski organ razumije značajne rizike, postavi granice za preuzimanje rizika i primijeni (prilagođene) odgovore na rizike.

Dodjela statusa ovlašćenog privrednog subjekta sa pratećim olakšicama/pojednostavnjenjima u teoriji može započeti ako su svi rizici obuhvaćeni. Ako nisu, potrebno je ocijeniti treba li odbiti dodjelu statusa ili može li privredni subjekt sprovesti prilagođavanje ili poboljšanja kako bi obuhvatio rizik ili ga smanjio na prihvatljiv nivo.

**Pri odgovoru na rizike koristi se jedna ili više sljedećih strategija:**

**PREUZIMANJE = unutar prihvatljivih granica**

**UMANJIVANJE = plan naknadne kontrole**

**PRENOS = jamstvo**

**UKLANJANJE = neodobravanje olakšica**

**Preuzimanje rizika**

Svaki odgovor na najznačajnije rizike određenog je stepena. Neki rizici se ne mogu izbjeći, dok se neki rizici mogu praktično i uspješno svesti na nultu vjerovatnoću/nulti uticaj. Na primjer, fizički je nemoguće provjeriti sve pošiljke za izvoz u treće zemlje. Kad god je preuzimanje rizika značajno, treba ga izričito navesti, razumjeti i odgovarajući nivo menadžmenta ga treba odobriti.

**Umanjivanje rizika**

Obzirom da je odgovor na značajne rizike prije aktivan nego pasivan, odgovorom na značajne rizike pokušava ih se do neke mjere umanjiti. Cilj umanjivanja rizika je promijeniti vjerovatnoću i/ili uticaj utvrđenog rizika kako bi se postigli ciljevi carinskog organa. Pod uslovom da su carinske olakšice omogućene, smatra se da se značajni rizici mogu (učinkovito) umanjiti određenim upravnim mjerama ili mjerama naknadne kontrole koje sprovodi carinski organ. One moraju biti opisane i predviđene planom provjere/naknadne kontrole.

**Prenos rizika**

Ponekad je moguće prenijeti rizik na drugu stranu. Na primjer, privredni subjekt može prenijeti rizik neovlašćenog pristupa na firmu za nadzor. Sporazumi između firme i treće strane moraju se pregledati i procijeniti.

**Uklanjanje rizika**

Rizik se može izbjeći intenzivnim provjerama i/ili redovnim naknadnim kontrolama ili čak nedodjeljivanjem statusa.

**Odgovor na rizik koji je „oblikovan po mjeri“ ujedinjuje različite strategije i mehanizme za postizanje željenih rezultata.**

* 1. **Dodjeljivanje statusa ovlašćenog privrednog subjekta**

Kada se završi pet koraka u postupku prethodne provjere, mogući su sljedeći zaključci:

1. Nema preostalih rizika ili se preostali rizici mogu učinkovito i efikasno obuhvatiti dodatnim mjerama kontrole te se **može dodijeliti status ovlašćenog privrednog subjekta**. Ako je nakon (prve ili druge) prethodne provjere donesena odluka da status ovlašćenog privrednog subjekta može biti dodijeljen, carinski organ izdaje odobrenje/potvrdu privrednom subjektu. Ako je potrebno, odobrenju/potvrdi prilažu se određeni radni sporazumi.
2. Postoji previše preostalih rizika ili su preostali rizici preveliki da bi se učinkovito i efikasno obuhvatili dodatnim mjerama kontrole, ali privredni subjekt ipak može (i želi) preduzeti postupke poboljšanja upravne organizacije i sistema unutrašnje kontrole. U tom slučaju **nije moguće dodijeliti status**, ali može se dodijeliti nakon što privredni subjekt preduzme mjere poboljšanja. Ove mjere poboljšanja mora provjeriti carinski organ u (drugoj) prethodnoj provjeri (uključujući zajednički postupak razvrstavanja rizika) i ustanoviti jesu li preostali rizici iz prve prethodne provjere sada dovoljno obuhvaćeni, tek tada je moguće dodijeliti status.
3. Postoji previše preostalih rizika ili su preostali rizici preveliki da bi se učinkovito i efikasno obuhvatili dodatnim mjerama kontrole te privredni subjekt ne može (ili ne želi) preduzeti mjere poboljšanja upravne organizacije i sistema unutrašnje kontrole. U tom slučaju, **status se ne može dodijeliti**.

**Poželjno je da završnu procjenu izradi tim. Izuzetno je važno dobro dokumentovati zašto su rizici postavljeni, gdje su razvrstani i/ili zašto su premješteni u jednom ili drugom smjeru.**

* 1. **Niža procjena rizika ovlašćenog privrednog subjekta**

U budućim postupcima carinskih provjera biće neophodno prepoznati privrednog subjekta kao ovlašćenog privrednog subjekta, što bi na kraju/u konačnici moglo dovesti do niže procjene rizika.

**Plan naknadne kontrole (kontrolni pristup)**

Carinski organ mora sastaviti plan naknadne kontrole u kojem se opisuje način na koji namjerava odgovoriti na utvrđene rizike. Sve predviđene mjere kontrole, provjere deklaracija, fizičke kontrole robe i/ili naknadne kontrole koje će carinski organ sprovoditi moraju se opisati i predvidjeti u planu naknadne kontrole. Rezultati kontrolnih aktivnosti moraju biti evidentirani.

Nakon što privredni subjekt dobije status ovlašćenog privrednog subjekta, potrebno je imenovati carinskog službenika iz Odsjeka za pojednostavljene carinske postupke i ovlašćene privredne subjekte koji će se pobrinuti za tekuće upravljanje rizikom. Nadzor se može, na primjer, sastojati od redovnih provjera opštih i konkretnih podataka o privrednom subjektu. Nastanu li bilo kakve promjene vezane uz obrazac ponašanja privrednog subjekta ili strukturu trgovanja, carinski službenik procjenjuje je li potrebno kontaktirati privredni subjekt.

* 1. **Procjena**

Od velike je važnosti da se status i pogodnosti odobreni ovlašćenom privrednom subjektu redovno procjenjuju. Brojni elementi igraju ulogu u određivanju kada se procjena može izvršiti:

■ Rezultati kontrolnih aktivnosti kako je opisano u planu naknadne kontrole.

Ovi rezultati mogu dati naznaku da privredni subjekt više ne pokriva rizike dovoljno.

Carinski organ mora redovno procjenjivati rezultate kontrolnih aktivnosti. To može rezultirati prilagođavanjem kontrolnog pristupa ili odobrenih olakšica koje se koriste.

* Obavijesti privrednog subjekta u vezi promjena u njegovim aktivnostima, organizaciji, postupcima itd.

Ovlašćeni privredni subjekt zakonski je obvezan obavijestiti nadležni carinski organ o značajnijim događajima koji bi mogli uticati na njegovu potvrdu, uključujući slučajeve promjene uslova pristupa podacima ili načina na koji se podaci pružaju.

* Ostale opšte ili konkretne informacije koje mogu uticati na olakšice odobrene privrednom subjektu.
* Carinski organ mora detaljno provjeravati kontroliše li privredni subjekt i dalje rizike. Postoje li novi rizici? Je li kakvoća upravne organizacije i sistema unutrašnje kontrole još uvijek jednako dobra kao što je bila tokom prethodne kontrole? Iz tog razloga carinski organ mora povremeno izvršiti naknadnu kontrolu radi procjene stanja.
* Ako jedan od elemenata procjene ili procjena dovedu do zaključka da pribvredni subjekt više nema kontrolu nad jednim ili više rizika, carinski organ obavještava privrednog subjekta o tom zaključku. Privredni subjekt tada mora preduzeti mjere poboljšanja. Carinski organ je i ovdje dužan procijeniti te mjere poboljšanja. U krajnjem slučaju, to može dovesti do zaključka da je status ovlašćenog privrednog subjekta potrebno privremeno ukinuti ili ukinuti.

1. EDP – (eng. Electronic Data Processing) elektronska obrada podataka [↑](#footnote-ref-1)